Diari Oficial de la Generalitat Valenciana


Sumari del DOGV 8966, del 03-12-2020 (2020/10087)

RESOLUCIÓ de 17 de novembre de 2020, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 01/20-AIA Sant Vicent del Raspeig.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8966

Data del DOGV
:   03-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/10984


Data del document
:   17-11-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Sant Vicent del Raspeig
    * impacte ambiental

RESOLUCIÓ de 17 de novembre de 2020, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 01/20-AIA Sant Vicent del Raspeig. [2020/10203]  
De conformitat amb l'article 41.3 de la Llei 21/2013, de 9 de desembre, d'avaluació ambiental, que estableix la publicació en el Diari Oficial de la Generaliat Valenciana de la declaració d'impacte ambiental, resolc:  
Publicar en el Diari Oficial de la Generalitat Valenciana la declaració d'impacte ambiental corresponent a l'expediente 01/20-AIA Sant Vicent del Raspeig.  
  
«Declaració d'impacte ambiental  
  
Expedient: 001-2020-AIA  
Títol: Centre de tractament de vehicles fora d'ús (motocicletes).  
Òrgan substantiu: Ajuntament de Sant Vicent del Raspeig  
Promotor: Nora García Pastor  
Localització: Carrer de les Canyes, 32, Sant Vicent del Raspeig (Alacant)   
  
Objecte i descripció del projecte  
L'objecte del projecte és l'obtenció de la llicència ambiental per a la instal·lació i desenvolupament de l'activitat de Centre de tractament de vehicles fora d'ús (motocicletes) en el carrer de les Canyes, 32, del terme municipal de Sant Vicent del Raspeig (Alacant).  
  
Segons el projecte, l'activitat es realitzarà a l'interior d'una edificació industrial ja construïda. L'accés es realitzarà per la façana davantera.  
  
La nau disposa d'estructura metàl·lica, coberta lleugera, tancaments laterals de bloc de formigó i solera de formigó remolinat en la zona industrial. No disposa de pati exterior.  
Té una superfície construïda de 297,27 m2, i la superfície total útil és de 270,8 m². La distribució serà en planta baixa rectangular més entresolat (on se situaran els vestuaris i lavabos). En el centre de tractament es distingiran les zones següents: venda i atenció al públic; recepció de VFVU; descontaminació i desmuntatge; emmagatzematge de residus perillosos; emmagatzematge de components per a reutilització i reciclatge, magatzem 2 i magatzem 3. La distribució es detalla en els plànols. Disposa de subministrament d'aigua potable, energia elèctrica i connexió al clavegueram.  
Limítrofes a l'activitat, hi ha altres naus industrials a la dreta, esquerra i al fons. Al davant limita amb la via pública.  
  
Procés industrial  
Segons el projecte, el procés previst consistirà en el tractament de vehicles al final de la vida útil (VFVU) , concretament, motocicletes i ciclomotors amb caràcter exclusiu. Aquesta activitat comprén la recepció i descontaminació dels VFVU segons les prescripcions legals establides en el Reial decret 20/2017, de 20 de gener, per al seu posterior especejament i reutilització.  
El procés serà el següent:  
1.Recepció, registre, verificació i tramitació documental  
2.Descontaminació  
3.Especejament i desmuntatge  
4.Emmagatzematge i expedició de components i residus  
Els VFVU accediran a la instal·lació per la façana situada en el carrer de les Canyes. Des d'allí són traslladats a la zona de recepció i d'emmagatzematge de VFVU sense descontaminar. Posteriorment, abans de trenta dies, es traslladaran a la zona de descontaminació on s'extrauran les bateries i altres components líquids contaminants. Aquesta extracció es farà de manera controlada i separada, utilitzant maquinària i equips adequats. Després, en la mateixa zona es procedirà a la separació dels components i peces. Els elements reutilitzables es col·locaran en caixes estanques de PVC apilades en una zona d'emmagatzematge pròxima. Les peces en bon estat s'emmagatzemaran en prestatgeries convenientment classificades. Les no reutilitzables, així com els metalls, plàstics i altres materials descontaminats procedents del desballestament, s'emmagatzemaran en contenidors i es transferiran a empreses autoritzades per a la seua gestió.  
Els pneumàtics no reutilitzables s'apilaran en magatzem tancat i fitat. Els residus perillosos i no perillosos obtinguts en el procés s'emmagatzemaran en contenidors i recipients adequats fins a la seua retirada per gestor autoritzat, amb una periodicitat que no excedirà els terminis reglamentaris. Els components i peces reutilitzables es destinaran a la venda per a la seua reutilització en altres desballestaments o tallers.  
La codificació dels residus per als quals se sol·licita la corresponent autorització administrativa, segons la Decisió de la Comissió de 18 de desembre de 2014 per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, és la següent:  
  
13 01 10\* Olis hidràulics minerals no clorats  
13 02 05\* Olis minerals no clorats de motor, de transmissió mecànica i lubrificants  
13 02 06\* Olis sintètics de motor, de transmissió mecànica i lubrificants.  
13 02 07\* Olis fàcilment biodegradables de motor, de transmissió mecànica i lubrificants  
13 07 02\* Gasolina  
15 01 10\* Envasos que contenen restes de substàncies perilloses o estan contaminats per aquestes  
15 01 11\* Envasos metàl·lics, inclosos els recipients a pressió buits, que contenen una matriu porosa sòlida perillosa (per exemple, amiant)   
15 02 02\* Absorbents, materials de filtració (inclosos els filtres d'oli no especificats en una altra categoria) , draps de neteja i robes protectores contaminades per substàncies perilloses.  
16 01 03 Pneumàtics al final de la seua vida útil  
16 01 06 VFVU que no continguen líquids ni altres components perillosos  
16 01 07\* Filtres d'oli  
16 01 11\* Sabates de fre que contenen amiant  
16 01 13\* Líquids de frens  
16 01 14\* Anticongelants que contenen substàncies perilloses  
16 01 17 Metalls ferris  
16 01 18 Metalls no ferris  
16 01 19 Plàstic  
16 01 22 Components no especificats en una altra categoria  
16 06 01\* Bateries de plom  
20 01 02 Vidre  
20 01 39 Plàstics  
  
  
  
La relació de maquinària que intervindrà en el procés inclou elevador de motocicletes, desmuntadora de pneumàtics, màquina netejadora de peces en circuit tancat, compressor portàtil i eines manuals i elèctriques.  
Segons l'EIA, es preveu una capacitat màxima de tractament anual per a la instal·lació de 1000 VFVU, encara que aquesta es determinarà en la resolució dictada per l'òrgan competent en matèria de gestió de residus.  
  
Tramitació administrativa  
El 21 d'octubre de 2019 va entrar, per via telemàtica, en el registre d'entrada de la Conselleria d'Agricultura, Medi Ambient, Canvi Climàtic i Desenvolupament Rural, ofici de l'Ajuntament de Sant Vicent del Raspeig en què sol·licitava l'inici de l'avaluació d'impacte ambiental de l'activitat de referència. S'hi adjuntava el projecte, estudi d'impacte ambiental (EIA) i certificat de la informació pública realitzada.  
El certificat d'informació pública indica que l'expedient s'ha sotmés a informació pública mitjançant inserció de l'anunci en el tauler d'edictes i publicació en el Butlletí Oficial de la Província d'Alacant número 118, de 21 de juny de 2019. Transcorregut el termini de trenta dies hàbils, no s'han presentat al·legacions sobre aquest tema.  
  
  
Antecedents  
Hi ha antecedents en l'expedient de consulta 31/4316-EKI, incoat per via postal, a petició de l'Ajuntament de Sant Vicent del Raspeig per al qual aquest òrgan ambiental va emetre informe amb data 6 de maig de 2019, en el qual s'indicaven els documents necessaris per a iniciar l'avaluació d'impacte ambiental. Entre la documentació que havia sigut remesa per l'Ajuntament constava el certificat de compatibilitat urbanística.  
  
Consideracions ambientals  
Consultat el visor cartogràfic de la Generalitat, no s'observen afeccions a elements naturals ressenyables en la ubicació projectada.  
El certificat de compatibilitat urbanística informa que l'activitat s'emplaçarà en sòl urbà industrial i que l'ús és compatible amb el Pla general municipal d'ordenació urbana.  
L'EIA planteja l'estudi d'altres alternatives viables al projecte. Justifica la solució proposada per l'emplaçament en sòl urbanitzat, les dimensions de la instal·lació i el cost econòmic. Per instal·lar-se l'activitat en una nau construïda en polígon industrial consolidat, en terreny que ja ha sigut modificat respecte al seu estat natural inicial, l'EIA únicament valora els impactes que l'activitat produirà en la fase de funcionament.  
Les principals afeccions ambientals associades seran:  
a) A l'atmosfera  
Segons l'EIA, l'activitat no serà susceptible de generar emissions a l'atmosfera per no disposar de maquinària o equips que generen focus d'emissió. Atés que es tracta d'un centre de tractament de motocicletes, no es manipularan gasos fluorats perquè aquests vehicles no tenen equips d'aire condicionat. La maquinària prevista no generarà vibracions en un nivell significatiu.  
La valoració de la contaminació acústica la realitza mitjançant un estudi acústic en el qual es justifica que, en estat d'explotació, amb l'horari diürn de funcionament i amb les disposicions constructives de la nau, no se superaran els nivells màxims de soroll permesos per al polígon industrial.  
A aquestes consideracions, convé advertir que l'activitat podria estar inclosa en l'annex del RD 100/2011 pel qual s'actualitza el catàleg d'activitats potencialment contaminadores de l'atmosfera, per realitzar operacions de tractament de residus. El titular complirà, en el seu cas, les obligacions establides en la Llei 34/2007, de 15 de novembre, de qualitat de l'aire i protecció de l'atmosfera i altra normativa que li siga aplicable.  
Les conclusions de l'estudi acústic es verificaran amb els resultats de les auditories acústiques establides en l'article 18 del Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis. Les auditories es realitzaran a la posada en marxa de l'activitat i almenys cada 5 anys, en la fase de funcionament i per un organisme de control autoritzat. En el cas de superar els nivells sonors permesos per la llei, s'aplicaran les mesures correctores pertinents l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
b) Al sòl i les aigües:  
Segons l'EIA, l'activitat únicament produirà aigües residuals sanitàries. Encara que inicialment el projecte recull la instal·lació d'un sistema d'arqueta connectada a separador d'hidrocarburs, aquesta mesura es desestima en l'EIA ja que no hi haurà contaminació per pluvials atés que no hi ha pati exterior. El promotor sol·licitarà l'autorització d'abocament a la xarxa municipal de clavegueram en el cas que l'ajuntament així ho requerisca.  
Per a adequar el sistema de recollida de vessaments i abocaments accidentals, es proposen les mesures protectores i correctores següents:  
- La nau té solera de formigó remolinat en tota la zona industrial. En les zones de recepció de VFVU, descontaminació, desmuntatge i emmagatzematge de residus perillosos la impermeabilitat del sòl es reforçarà mitjançant l'aplicació de pintura de resina epoxi.  
- La zona de recepció de VFVU disposarà d'instal·lacions per a la recollida dels vessaments que puguen produir-se.  
- S'utilitzaran dispositius d'aïllament i succió de les peces a descontaminar. Si durant el procés es produïren vessaments de líquids extrets, es recolliran en safates de recollida col·locades en la zona de pas.  
- Els RP s'emmagatzemaran en contenidors i recipients estanc homologats per a l'emmagatzematge adequat, sense possibilitat de pèrdues ni susceptibilitat de corrosió o altres alteracions, dels líquids continguts. Les cubetes de recollida de vessaments com a mínim tindran el volum de l'envàs de major grandària o el 10 % del total (la major d'ambdues quantitats).  
- En el cas que es produïsquen vessaments o abocaments accidentals de residus perillosos, es recolliran immediatament amb material absorbent no inflamable (per exemple, sepiolita) i es depositaran en un contenidor independent i convenientment identificat. D'igual manera s'emmagatzemaran els residus procedents de les operacions de manteniment de les instal·lacions previstes en el programa de vigilància ambiental. Aquests contenidors en cap cas s'emplaçaran a l'exterior de les instal·lacions.  
Aquestes mesures s'implementaran en el següent:  
- La zones de descontaminació i desmuntatge disposaran també d'instal·lacions per a la recollida de vessaments en tota la zona. Els mitjans utilitzats per a la retirada de fluids (embuts, bombes, bidons, safates de recollida d'abocaments, etc.) hauran d'estar assignats exclusivament a un sol tipus de fluid i estar degudament identificats i etiquetats de manera que no siga possible la seua utilització per a d'altres tipus.  
  
- La zona d'emmagatzematge de bateries disposarà de contenidors específics amb equip de neutralització de l'electròlit. A més, disposarà d'algun producte neutralitzador d'àcids (bicarbonat sòdic) , per a ser utilitzat en cas de vessament. Els materials procedents de la recollida de vessaments, una vegada utilitzats, es gestionaran com a residus generats per l'activitat, s'emmagatzemaran en la seua zona específica i es retiraran per gestor autoritzat.  
- Els abocaments produïts després d'una fugida, vessament o accident, així com els procedents, en el seu cas, d'operacions de manteniment, neteja de les instal·lacions, rentat de recipients o qualsevol altre equip o mitjà utilitzat en el procés industrial, hauran de ser controlats, recollits i gestionats d'acord amb la seua naturalesa.  
- A fi d'una adequada gestió de les aigües residuals, la instal·lació es connectarà a la xarxa de clavegueram municipal. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'Entitat Pública de Sanejament d'Aigües Residuals o, en cas de ser més restrictiva, a l'ordenança municipal d'abocaments de l'Ajuntament de Sant Vicent del Raspeig. Si fora necessari s'aplicaran els tractaments previs pertinents per a complir els límits que en aquestes s'establisquen.  
  
c) Fauna, flora, paisatge i població  
Segons l'EIA, els possibles impactes que l'activitat puga exercir sobre la fauna, flora o paisatge, no es consideren importants, per tractar-se d'un polígon industrial completament urbanitzat. Encara que la qualificació del sòl és industrial, hi ha edificis d'habitatges en la zona. No obstant això, considera que l'activitat no produirà impactes significatius quant a transmissió de sorolls o altres molèsties als veïns amb les mesures proposades.  
Per a evitar que es degrade la qualitat visual de l'entorn, l'EIA proposa que no s'emmagatzemaran residus en l'exterior de les instal·lacions, però eximeix d'aquest compliment la càrrega de residus no perillosos amb destinació a gestor autoritzat. Referent a això cal indicar que tota l'activitat es realitzarà a l'interior de la nau la qual disposarà d'un gual que permeta als vehicles accedir al seu interior per a realitzar les càrregues i descàrregues.  
  
d) Risc d'accidents greus  
L'EIA inclou la valoració de riscos associats a fenòmens naturals. Entre aquests, els riscos d'inundació, d'erosió i esllavissades que no comporten impactes associats en la parcel·la. Valora també les característiques geotècniques favorables del terreny i el risc sísmic, que defineix com a zona de risc sísmic alt, per la qual cosa es fan necessàries les recomanacions, quant a edificacions es refereix, que estableix la Norma de Construcció Sismoresistent NCSRE-02.  
Convé afegir que els pneumàtics s'emmagatzemaran en una zona apropiada que inclourà mesures contra incendis i prevenció de riscos derivats de l'emmagatzematge, d'acord amb la normativa reguladora.  
  
  
e) Impacte en el medi socioeconòmic  
Segons l'EIA, l'activitat possibilitarà la preparació per a la reutilització d'un major percentatge de components dels VFVU tractats (motocicletes i ciclomotors) , en lloc de destinar-los directament al reciclatge o altres formes de valorització. El seu desenvolupament generarà ocupació. L'impacte sobre el medi social i l'economia es considera positiu  
L'EIA inclou un programa de vigilància ambiental a fi de detectar afeccions sobre el medi ambient no previstes, controlar el compliment de les mesures protectores i correctores proposades i garantir el control de la seua eficàcia. Per a això, s'estableixen una sèrie de revisions i controls periòdics de la integritat del paviment, recipients d'emmagatzematge i residus generats. També inclou el control documental dels residus gestionats. L'empresa presentarà una memòria anual relativa a tots els residus que gestiona, seguint les obligacions legalment establides.  
  
Cal assenyalar que entre els codis de residus relacionats no es troba el 16 01 04\*, que correspon a vehicles al final de la seua vida útil sense descontaminar. Els residus admesos seran els esmentats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
D'aquest programa de vigilància ambiental, es portarà un registre documentat que incloga el resultat dels controls i autocontrols periòdics proposats, els establits en aquesta resolució i els legalment exigibles. La documentació estarà a la disposició de les autoritats competents.  
  
  
Consideracions jurídiques  
- El projecte examinat constitueix, segons el que es preveu en els apartats 6.c1 i 6.c2, ?Centres de tractament de vehicles al final de la seua vida útil- i ?Altres instal·lacions de desballestament i/o emmagatzematge de ferralla?, de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i modificat pel Decret 32/2006, de 10 de març, un dels supòsits en els quals és preceptiva l'avaluació d'impacte ambiental ordinària prèviament a la resolució administrativa que s'adopte per a l'aprovació definitiva d'aquest, segons es desprén de l'article 7.1 de la llei citada.  
- L'expedient ha observat el tràmit d'avaluació d'impacte ambiental ordinària previst en la secció 1a, capítol II del títol II de la Llei 21/2013, de 9 de desembre, i les altres disposicions que li són aplicables.  
  
- El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes. Mitjançant la Resolució de 9 d'agost de 2019, el director general de Qualitat i Educació Ambiental delega la competència d'avaluació d'impacte ambiental de projectes en el director general de Medi Natural i d'Avaluació Ambiental.  
Per tot això, es formula la següent resolució:  
  
Primer  
Estimar acceptable, als sols efectes ambientals i sense perjudici de l'obtenció prèvia de les autoritzacions sectorials que li siguen aplicables, l'activitat del centre de tractament de vehicles fora d'ús (motocicletes) la titular de la qual és Nora García Pastor, situada al carrer de les Canyes, 32, Sant Vicent del Raspeig (Alacant) sempre que es desenvolupe d'acord amb el que s'estableix en l'estudi d'impacte ambiental, el projecte tècnic i altra documentació que constitueix l'expedient avaluat, així com les condicions que s'estableixen a continuació:  
1. Els residus admesos en l'activitat seran els esmentats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. S'obtindrà de l'òrgan competent en matèria de residus les corresponents autoritzacions i inscripció en el Registre General de Gestors Autoritzats de Residus de la Comunitat Valenciana per al desenvolupament de l'activitat en el carrer de les Canyes, 32, Sant Vicent del Raspeig (Alacant) , i aquesta s'adaptarà a les condicions que l'òrgan esmentat establisca.  
3. El promotor disposarà de compromisos d'acceptació de residus per gestors autoritzats per a la totalitat dels residus generats per aquesta activitat. Els compromisos estaran permanentment en vigor i a la disposició de l'autoritat ambiental competent.  
4. Tota l'activitat es realitzarà a l'interior de la nau la qual disposarà d'un gual que permeta als vehicles accedir al seu interior per a realitzar les càrregues i descàrregues.  
5. A la posada en marxa de l'activitat i almenys cada 5 anys es realitzaran les auditories acústiques establides en l'article 18 del Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis. Es realitzaran en la fase de funcionament i per un organisme de control autoritzat. En cas de superar els nivells sonors permesos per la llei, s'aplicaran les mesures correctores pertinents l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
6. La zona de descontaminació i desmuntatge disposarà també d'instal·lacions per a la recollida de vessaments en tota la zona. Els mitjans utilitzats per a la retirada de fluids (embuts, bombes, bidons, safates de recollida d'abocaments, etc.) hauran d'estar assignats exclusivament a un sol tipus de fluid i estar degudament identificats i etiquetats de manera que no siga possible la seua utilització per a altres tipus.  
7. La zona d'emmagatzematge de bateries disposarà de contenidors específics amb equip de neutralització de l'electròlit. A més, disposarà d'algun producte neutralitzador d'àcids (bicarbonat sòdic) , per a ser utilitzat en cas de vessament. Els materials procedents de la recollida de vessaments, una vegada utilitzats, es gestionaran com a residus generats per l'activitat, s'emmagatzemaran en la seua zona específica i es retiraran per gestor autoritzat.  
8. Els abocaments produïts després d'una fuita, vessament o accident, així com els procedents, en el seu cas, d'operacions de manteniment, neteja de les instal·lacions, rentat de recipients o qualsevol altre equip o mitjà utilitzat en el procés industrial, hauran de ser controlats, recollits i gestionats d'acord amb la seua naturalesa.  
9. Per a una adequada gestió de les aigües residuals, la instal·lació es connectarà a la xarxa de clavegueram municipal. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'Entitat Pública de Sanejament d'Aigües Residuals o, en cas de ser més restrictiva, a l'ordenança municipal d'abocaments de l'Ajuntament de Sant Vicent del Raspeig. Si fora necessari s'aplicaran els tractaments previs pertinents per a complir els límits que s'hi establisquen.  
10. Els pneumàtics s'emmagatzemaran en una zona apropiada que inclourà mesures contra incendis i prevenció de riscos derivats de l'emmagatzematge.  
11. Es portarà un registre documentat del programa de vigilància ambiental que incloga el resultat dels controls i autocontrols periòdics proposats, els establits en aquesta resolució i els legalment exigibles. La documentació estarà a la disposició de les autoritats competents.  
  
12. Les condicions de la present declaració d'impacte ambiental podran modificar-se quan concórrega qualsevol de les circumstàncies previstes en l'article 44 de la Llei 21/2013, de 9 desembre, d'avaluació ambiental.  
13. Qualsevol modificació del projecte serà objecte d'avaluació ambiental quan siga un supòsit exigit per la normativa sectorial d'avaluació ambiental vigent en l'àmbit de la Comunitat Valenciana, i s'aplicarà el procediment d'avaluació d'impacte ambiental previst en aquesta.  
  
  
Segon  
La declaració d'impacte ambiental no serà objecte de cap recurs sense perjudici dels que, si escau, procedisquen en via administrativa i judicial davant de l'acte pel qual s'autoritza el projecte.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que es disposa en l'article 41.3 de la Llei 21/2013, de 9 de desembre, d'avaluació ambiental, modificada per la Llei 9/2018, de 5 de desembre.  
La regulació de la vigència de la present declaració d'impacte ambiental serà l'establida en l'article 43 de la citada Llei 21/2013.  
  
València, 6 d'abril de 2020. El director general de Medi Natural i d'Avaluació Ambiental: Francisco Javier Quesada Ferre. [Per delegació del director general de Qualitat i Educació Ambiental, segons Resolució de 9 d'agost de 2019 (DOGV núm. 8614, de 16 d'agost de 2019).]»  
  
  
València, 17 de novembre de 2020.- El director general de Medi Natural i d'Avaluació Ambiental: Benjamín Pérez Rocher. [Per delegació del director general de Qualitat i Educació Ambiental, segons Resolució de 9 d'agost de 2019 (DOGV núm. 8614, de 16 d'agost de 2019).]